Նրա խոսքով՝ հուշարձաններն ուղղակի աղետալի վիճակում են, որի համար պատասխանատու են նախ և առաջ պետական կառույցները, պատասխանատու են ոչ միայն իրենց գործառույթով, ոչ ճկուն քաղաքականությամբ, այլ նաև մշակութային ժառանգության ողջ ծանրությունը բարդվել է պետական կառույցների վրա: Նա նշեց, որ ամբողջ աշխարհում կան բազմաթիվ մոտեցումներ՝ համայնքային ղեկավարում, հավատարմագրային ղեկավարում: «Դա խոցելի է այն առումով, որ, մեր մշակութային ժառանգությունը և մերօրյա պետական կառույցների հնարավորությունները բացարձակապես իրար չեն համապատասխանում»,- նշեց նա: